title: Εκτελεστικός κανονισμός (ΕΕ) αριθ. 948/2012 της Επιτροπής, της 15ης Οκτωβρίου 2012 , για κατάργηση του κανονισμού (ΕΚ) αριθ. 1180/2008 σχετικά με τη θέσπιση συστήματος κοινοποίησης πληροφοριών για ορισμένες παραδόσεις βοείου και χοιρείου κρέατος, το οποίο μεταφέρεται στο έδαφος της Ρωσικής Ομοσπονδίας

text:
               16.10.2012

               EL

               Επίσημη Εφημερίδα της Ευρωπαϊκής Ένωσης

               L 282/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 948/2012 ΤΗΣ ΕΠΙΤΡΟΠΉΣ
   της 15ης Οκτωβρίου 2012
   για κατάργηση του κανονισμού (ΕΚ) αριθ. 1180/2008 σχετικά με τη θέσπιση συστήματος κοινοποίησης πληροφοριών για ορισμένες παραδόσεις βοείου και χοιρείου κρέατος, το οποίο μεταφέρεται στο έδαφος της Ρωσικής Ομοσπονδίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως τα άρθρα 170 και 192, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1180/2008 της Επιτροπής (2) προβλέπει σύστημα κοινοποίησης πληροφοριών μεταξύ των επιχειρήσεων και των αρμόδιων αρχών των κρατών μελών, καθώς και μεταξύ των κρατών μελών, της Επιτροπής, εκπροσωπούμενης από την Ευρωπαϊκή Υπηρεσία Καταπολέμησης της Απάτης («OLAF»), και των ρωσικών αρχών όσον αφορά τις εξαγωγές ορισμένων προϊόντων βοείου και χοιρείου κρέατος στη Ρωσική Ομοσπονδία για τις οποίες υποβάλλεται αίτηση επιστροφής. Σκοπός του συστήματος αυτού είναι η παρακολούθηση των συγκεκριμένων εξαγωγών και ο εντοπισμός περιπτώσεων στις οποίες η επιστροφή δεν οφείλεται και πρέπει να ανακτηθεί.

               (2)

               Όπως αναφέρεται στην αιτιολογική σκέψη 5 του κανονισμού (ΕΚ) αριθ. 1180/2008, η εφαρμογή του εν λόγω κανονισμού θα πρέπει να αξιολογηθεί μετά από σημαντική περίοδο εφαρμογής. Η Επιτροπή αξιολόγησε την εφαρμογή του κανονισμού (ΕΚ) αριθ. 1180/2008 και κατέληξε στο συμπέρασμα ότι λόγω επαναλαμβανόμενων τεχνικών προβλημάτων τα οποία δεν κατέστη δυνατόν να επιλυθούν ικανοποιητικά, το σύστημα κοινοποίησης πληροφοριών δεν είχε το απαιτούμενο επίπεδο απόδοσης ώστε να αποτελέσει αποτελεσματικό εργαλείο κατά των αχρεωστήτως καταβληθέντων επιστροφών κατά την εξαγωγή. Επιπλέον, η εθελοντική χρήση του συστήματος από τους εξαγωγείς μειώθηκε σημαντικά με την πάροδο των ετών.

               (3)

               Επομένως, θα πρέπει να καταργηθούν τόσο το σύστημα κοινοποίησης πληροφοριών που θεσπίστηκε με τον κανονισμό (ΕΚ) αριθ. 1180/2008 όσο και ο ίδιος ο κανονισμός (ΕΚ) αριθ. 1180/2008.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατάργηση
   Ο κανονισμός (ΕΚ) αριθ. 1180/2008 καταργείται.
   Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Οκτωβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 319 της 29.11.2008, σ. 44.


title: Εκτελεστικός κανονισμός (ΕΕ) 2015/1991 της Επιτροπής, της 5ης Νοεμβρίου 2015, σχετικά με την τροποποίηση του κανονισμού (ΕΚ) αριθ. 555/2008 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα

text:
               6.11.2015

               EL

               Επίσημη Εφημερίδα της Ευρωπαϊκής Ένωσης

               L 290/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1991 ΤΗΣ ΕΠΙΤΡΟΠΉΣ
   της 5ης Νοεμβρίου 2015
   σχετικά με την τροποποίηση του κανονισμού (ΕΚ) αριθ. 555/2008 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 70 και το άρθρο 145 παράγραφος 3,
   Εκτιμώντας τα ακόλουθα:

               (1)

               Το μέρος II τίτλος I κεφάλαιο III του κανονισμού (ΕΕ) αριθ. 1308/2013 καθορίζει τους κανόνες σχετικά με τη διάρκεια, τη διαχείριση και τον έλεγχο του καθεστώτος αδειοδότησης αμπελοφυτεύσεων, το οποίο αντικαθιστά το μεταβατικό καθεστώς δικαιωμάτων φύτευσης που προβλέπεται στον κανονισμό (ΕΚ) αριθ. 1234/2007 του Συμβουλίου (2). Επίσης, περιλαμβάνει διατάξεις που επιτρέπουν στην Επιτροπή να εκδίδει εκτελεστικές πράξεις που αφορούν τη διαχείριση και τον έλεγχο του εν λόγω καθεστώτος. Ωστόσο, σύμφωνα με το άρθρο 230 παράγραφος 1 στοιχείο β) σημείο ii) του κανονισμού (ΕΕ) αριθ. 1308/2013, το μεταβατικό καθεστώς δικαιωμάτων φύτευσης που προβλέπεται στον κανονισμό (ΕΚ) αριθ. 1234/2007 παραμένει σε ισχύ έως τις 31 Δεκεμβρίου 2015.

               (2)

               Ο τίτλος IV κεφάλαιο II του κανονισμού (ΕΚ) αριθ. 555/2008 της Επιτροπής (3) περιλαμβάνει κανόνες σχετικά με το μεταβατικό καθεστώς δικαιωμάτων φύτευσης και καθορίζει τις υποχρεώσεις ανακοίνωσης των κρατών μελών σχετικά με την εφαρμογή του εν λόγω καθεστώτος. Ενόψει της εφαρμογής του καθεστώτος αδειοδότησης αμπελοφυτεύσεων από την 1η Ιανουαρίου 2016 και των υποχρεώσεων κοινοποίησης σχετικά με το νέο καθεστώς που ορίζονται στο άρθρο 11 του εκτελεστικού κανονισμού (ΕΕ) αριθ. 2015/561 της Επιτροπής (4), είναι αναγκαίο να προσδιοριστεί ποιες από τις υποχρεώσεις ανακοίνωσης που προβλέπονται στον κανονισμό (ΕΚ) αριθ. 555/2008 θα εξακολουθήσουν να εφαρμόζονται το 2016. Επιπλέον, προκειμένου να εξασφαλιστεί ότι η Επιτροπή λαμβάνει όλες τις πληροφορίες σχετικά με την εφαρμογή του μεταβατικού καθεστώτος δικαιωμάτων φύτευσης μεταξύ 1ης Αυγούστου 2014 και 31ης Δεκεμβρίου 2015 και ότι ενημερώνεται σχετικά με την απογραφή των δικαιωμάτων φύτευσης στις 31 Δεκεμβρίου 2015 για τη δυνατότητα ελέγχου του άρθρου 68 του κανονισμού (ΕΕ) αριθ. 1308/2013, είναι επίσης αναγκαία η τροποποίηση των ημερομηνιών αναφοράς και ο καθορισμός της τελικής ημερομηνίας για ορισμένες υποχρεώσεις ανακοίνωσης.

               (3)

               Το άρθρο 61 και το άρθρο 65 παράγραφος 5 του κανονισμού (ΕΚ) αριθ. 555/2008 ορίζουν τις λεπτομέρειες σχετικά με τις υποχρεώσεις ανακοίνωσης ετησίως σε σχέση με νέα δικαιώματα φύτευσης και τα δικαιώματα φύτευσης σε αποθεματικά. Οι εν λόγω διατάξεις πρέπει να τροποποιηθούν ώστε να καθοριστούν η προθεσμία εντός της οποίας οι ανακοινώσεις θα πρέπει να πραγματοποιηθούν για τελευταία φορά και η περίοδος αναφοράς που πρέπει να λαμβάνεται υπόψη για τις ανακοινώσεις.

               (4)

               Σύμφωνα με το άρθρο 230 παράγραφος 1 στοιχείο β) σημείο i) του κανονισμού (ΕΕ) αριθ. 1308/2013, οι διατάξεις του κανονισμού (ΕΕ) αριθ. 1234/2007 σχετικά με τις παράνομες φυτεύσεις εξακολουθούν να εφαρμόζονται μέχρις ότου αποτελέσουν οι σχετικές εκτάσεις αντικείμενο εκρίζωσης. Ως εκ τούτου, ο τίτλος IV κεφάλαιο I του κανονισμού (ΕΚ) αριθ. 555/2008 σχετικά με τις παράνομες φυτεύσεις θα πρέπει επίσης να εξακολουθήσει να εφαρμόζεται μετά την 1η Ιανουαρίου 2016 στις εν λόγω παράνομες φυτεύσεις που εντοπίστηκαν πριν από τις 31 Δεκεμβρίου 2015 και δεν έχουν ακόμη εκριζωθεί έως την εν λόγω ημερομηνία και μέχρι την εκρίζωσή τους. Ωστόσο, για να εξαλειφθούν οι υποχρεώσεις ανακοίνωσης που δεν έχουν πλέον εφαρμογή και να αποσαφηνισθούν οι προϋποθέσεις υπό τις οποίες τα κράτη μέλη δεν θα υποχρεούνται πλέον να υποβάλλουν ετήσιες ανακοινώσεις σχετικά με τις παράνομες φυτεύσεις, είναι αναγκαίο να τροποποιηθεί το άρθρο 58 του κανονισμού (ΕΚ) αριθ. 555/2008.

               (5)

               Ο τίτλος IV κεφάλαιο IV του κανονισμού (ΕΚ) αριθ. 555/2008 περιλαμβάνει κανόνες για την απογραφή και τη μέτρηση της φυτευμένης έκτασης. Το άρθρο 74 καθορίζει τις λεπτομέρειες σχετικά με τις υποχρεώσεις ετήσιας ανακοίνωσης που σχετίζεται με την απογραφή αμπελουργικών εκτάσεων και των δικαιωμάτων φύτευσης. Η εν λόγω διάταξη πρέπει να τροποποιηθεί ώστε να καθοριστεί η προθεσμία εντός της οποίας οι ανακοινώσεις για την απογραφή δικαιωμάτων φύτευσης και για την απογραφή των βασικών οινοποιήσιμων ποικιλιών σταφυλιών θα πρέπει να πραγματοποιηθούν για τελευταία φορά, καθώς και η περίοδος αναφοράς που πρέπει να λαμβάνεται υπόψη για τις εν λόγω τελικές ανακοινώσεις. Για την παροχή των πληροφοριών σχετικά με το σύνολο των δικαιωμάτων φύτευσης που θα μπορούσαν να μετατραπούν σε άδειες μετά την 1η Ιανουαρίου 2016 κατ' εφαρμογή του άρθρου 68 του κανονισμού (ΕΕ) αριθ. 1308/2013, η εν λόγω ημερομηνία αναφοράς θα πρέπει να είναι η τελευταία ημερομηνία θέσης σε λειτουργία του καθεστώτος δικαιωμάτων φύτευσης, δηλαδή στις 31 Δεκεμβρίου 2015. Επιπλέον, οι εν λόγω τελικές ανακοινώσεις δεν θα πρέπει να περιλαμβάνουν τα στοιχεία σχετικά με την απογραφή των αμπελουργικών εκτάσεων, δεδομένου ότι η ανακοίνωση για το θέμα αυτό έχει αντικατασταθεί από την ανακοίνωση που αναφέρεται στο άρθρο 11 παράγραφος 1 στοιχείο α) του εκτελεστικού κανονισμού (ΕΕ) αριθ. 2015/561 από την 1η Ιανουαρίου 2016.

               (6)

               Ως εκ τούτου, ο κανονισμός (ΕΚ) αριθ. 555/2008 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 555/2008
   Ο κανονισμός (ΕΚ) αριθ. 555/2008 τροποποιείται ως εξής:

               1)

               Το άρθρο 58 αντικαθίσταται από το ακόλουθο κείμενο:
               «Άρθρο 58
               Ανακοινώσεις
               1.   Τα κράτη μέλη ανακοινώνουν στην Επιτροπή έως την 1η Μαρτίου κάθε έτους τις εκτάσεις για τις οποίες επιβλήθηκαν κυρώσεις και το ποσό της χρηματικής ποινής που επιβλήθηκε πραγματικά με βάση το έντυπο που παρατίθεται στον πίνακα 1 του παραρτήματος XIII. Ανακοινώνουν επίσης στην Επιτροπή τη νομοθεσία τους που αφορά τις εν λόγω κυρώσεις.
               Η εν λόγω υποχρέωση δεν εφαρμόζεται πλέον στα κράτη μέλη στα οποία δεν υπάρχουν παράνομες φυτεύσεις προς εκρίζωση.
               2.   Εκτός εάν ορίζεται κάτι διαφορετικό στους κατάλληλους πίνακες του παραρτήματος XIII του παρόντος κανονισμού, οι ανακοινώσεις που αναφέρονται στο άρθρο 85γ παράγραφος 3, στο άρθρο 188α παράγραφοι 1 και 2 του κανονισμού (ΕΚ) αριθ. 1234/2007 αναφέρονται στην προηγούμενη αμπελουργική περίοδο.
               Οι ετήσιες ανακοινώσεις πραγματοποιούνται με τη μορφή που παρατίθεται στους πίνακες 3 και 7 του παραρτήματος XIII του παρόντος κανονισμού.
               3.   Τα κράτη μέλη δύνανται να αποφασίσουν κατά πόσον θα περιλάβουν λεπτομέρειες που αφορούν περιφέρειες στις ανακοινώσεις που αναφέρονται στις παραγράφους 1 και 2.».

               2)

               Το άρθρο 61 αντικαθίσταται από το ακόλουθο κείμενο:
               «Άρθρο 61
               Υποχρεώσεις ανακοίνωσης των κρατών μελών σε σχέση με νέα δικαιώματα φύτευσης
               Τα κράτη μέλη ανακοινώνουν στην Επιτροπή, έως την 1η Μαρτίου 2016, τις ακόλουθες πληροφορίες σχετικά με την περίοδο από την 1η Αυγούστου 2014 έως τις 31 Δεκεμβρίου 2015:

                           α)

                           τις συνολικές εκτάσεις για τις οποίες χορηγήθηκαν νέα δικαιώματα φύτευσης βάσει έκαστης εκ των παραγράφων 1, 2 και 3 του άρθρου 60· και

                           β)

                           τη συνολική έκταση για την οποία χορηγήθηκαν σωρευτικά νέα δικαιώματα φύτευσης δυνάμει του άρθρου 85η του κανονισμού (ΕΚ) αριθ. 1234/2007· σε περίπτωση που ένα κράτος μέλος κάνει χρήση της παρέκκλισης που προβλέπεται στο άρθρο 60 παράγραφος 6 του παρόντος κανονισμού, αντί για τα ανωτέρω ανακοινώνει εκτίμηση της συνολικής οικείας έκτασης, η οποία βασίζεται στα αποτελέσματα της διενεργηθείσας παρακολούθησης.

                     Η εν λόγω ανακοίνωση πραγματοποιείται με τη μορφή που παρατίθεται στον πίνακα 8 του παραρτήματος XIII του παρόντος κανονισμού.
               Τα κράτη μέλη δύνανται να αποφασίσουν κατά πόσον θα περιλάβουν λεπτομέρειες που αφορούν περιφέρειες στην εν λόγω ανακοίνωση.».

               3)

               Στο άρθρο 65, η παράγραφος 5 αντικαθίσταται από το ακόλουθο κείμενο:
               «5.   Τα κράτη μέλη ανακοινώνουν στην Επιτροπή, με τη μορφή που παρατίθεται στον πίνακα 9 του παραρτήματος XIII, έως την 1η Μαρτίου 2016, τις ακόλουθες πληροφορίες σχετικά με την περίοδο από την 1η Αυγούστου 2014 έως τις 31 Δεκεμβρίου 2015:

                           α)

                           τα δικαιώματα φύτευσης που διατίθενται στα αποθεματικά·

                           β)

                           τα δικαιώματα φύτευσης που χορηγούνται από το αποθεματικό με ή χωρίς πληρωμή.».

               4)

               Το άρθρο 74 αντικαθίσταται από το ακόλουθο κείμενο:
               «Άρθρο 74
               Απογραφή
               Τα δεδομένα που ανακοινώνονται στην απογραφή σύμφωνα με το άρθρο 145 παράγραφος 3 του κανονισμού (ΕΕ) αριθ. 1308/2013 έως την 1η Μαρτίου 2016, αφορούν την περίοδο έως τις 31 Δεκεμβρίου 2015.
               Η απογραφή περιλαμβάνει τις πληροφορίες που προσδιορίζονται στους πίνακες 15 και 16 του παραρτήματος XIII του παρόντος κανονισμού. Τα κράτη μέλη δύνανται να αποφασίσουν κατά πόσον θα περιλάβουν λεπτομέρειες που αφορούν περιφέρειες στην εν λόγω ανακοίνωση.».

               5)

               Στο παράρτημα XIII, ο πίνακας 14 διαγράφεται.

         Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299 της 16.11.2007, σ. 1).

      (3)  Κανονισμός (ΕΚ) αριθ. 555/2008 της Επιτροπής, της 27ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα (ΕΕ L 170 της 30.6.2008, σ. 1).

      (4)  Εκτελεστικός κανονισμός (ΕΕ) 2015/561 της Επιτροπής, της 7ης Απριλίου 2015, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς αδειοδότησης αμπελοφυτεύσεων (ΕΕ L 93 της 9.4.2015, σ. 12).


title: Εκτελεστικός κανονισμός (ΕΕ) αριθ. 195/2014 της Επιτροπής, της 28ης Φεβρουαρίου 2014, για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               1.3.2014

               EL

               Επίσημη Εφημερίδα της Ευρωπαϊκής Ένωσης

               L 61/1

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 195/2014 ΤΗΣ ΕΠΙΤΡΟΠΉΣ

   της 28ης Φεβρουαρίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  56,4

                  TN

                  91,4

                  TR

                  83,8

                  ZZ

                  77,2

                  0707 00 05

                  EG

                  182,1

                  JO

                  188,1

                  MA

                  176,8

                  TR

                  159,5

                  ZZ

                  176,6

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  32,9

                  TR

                  98,8

                  ZZ

                  65,9

                  0805 10 20

                  EG

                  45,9

                  IL

                  65,5

                  MA

                  55,3

                  TN

                  51,8

                  TR

                  69,0

                  ZZ

                  57,5

                  0805 50 10

                  TR

                  76,5

                  ZZ

                  76,5

                  0808 10 80

                  CN

                  115,7

                  MK

                  30,8

                  US

                  152,3

                  ZZ

                  99,6

                  0808 30 90

                  AR

                  122,8

                  CL

                  183,0

                  CN

                  72,1

                  TR

                  156,2

                  US

                  121,4

                  ZA

                  112,7

                  ZZ

                  128,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/2304 της Επιτροπής, της 10ης Δεκεμβρίου 2015, σχετικά με τη χορήγηση άδειας για το παρασκεύασμα ενδο-1,4-β-ξυλανάσης και ενδο-1,3(4)-β-γλυκανάσης, που παράγεται από Talaromyces versatilis sp. nov. IMI CC 378536 και Talaromyces versatilis sp. nov DSM 26702, ως πρόσθετης ύλης ζωοτροφών για γαλοπούλες προς πάχυνση και αναπαραγωγή (κάτοχος της άδειας: Adisseo France S.A.S.) (Κείμενο που παρουσιάζει ενδιαφέρον για τον ΕΟΧ)

text:
               11.12.2015

               EL

               Επίσημη Εφημερίδα της Ευρωπαϊκής Ένωσης

               L 326/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2304 ΤΗΣ ΕΠΙΤΡΟΠΉΣ
   της 10ης Δεκεμβρίου 2015
   σχετικά με τη χορήγηση άδειας για το παρασκεύασμα ενδο-1,4-β-ξυλανάσης και ενδο-1,3(4)-β-γλυκανάσης, που παράγεται από Talaromyces versatilis sp. nov. IMI CC 378536 και Talaromyces versatilis sp. nov DSM 26702, ως πρόσθετης ύλης ζωοτροφών για γαλοπούλες προς πάχυνση και αναπαραγωγή (κάτοχος της άδειας: Adisseo France S.A.S.)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας για το παρασκεύασμα ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6, που παράγεται από Talaromyces versatilis sp. nov. IMI CC 378536 και Talaromyces versatilis sp. nov. DSM 26702. Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του εν λόγω κανονισμού.

               (3)

               Η εν λόγω αίτηση αφορά τη χορήγηση άδειας για το παρασκεύασμα ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6, που παράγεται από Talaromyces versatilis IMI CC 378536 και Talaromyces versatilis sp. nov. DSM 26702, ως πρόσθετης ύλης ζωοτροφών για όλα τα μεγάλα και μικρά είδη πουλερικών προς πάχυνση ή εκτρεφόμενα προς ωοπαραγωγή ή αναπαραγωγή, παρασκεύασμα το οποίο θα ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

               (4)

               Με τον εκτελεστικό κανονισμό (ΕΕ) 2015/661 της Επιτροπής (2) χορηγήθηκε άδεια δέκα ετών στο εν λόγω παρασκεύασμα, για χρήση σε κοτόπουλα προς πάχυνση, κοτόπουλα εκτρεφόμενα προς ωοπαραγωγή και μικρά είδη πουλερικών προς πάχυνση ή εκτρεφόμενα προς ωοπαραγωγή.

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή») στη γνώμη που εξέδωσε στις 28 Απριλίου 2015 (3) κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6, που παράγεται από Talaromyces versatilis IMI CC 378536 και Talaromyces versatilis sp. nov. DSM 26702, δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι έχει τη δυνατότητα να βελτιώσει τον δείκτη απόδοσης της ζωοτροφής στις γαλοπούλες προς πάχυνση. Το συμπέρασμα αυτό ισχύει επίσης για τις γαλοπούλες που εκτρέφονται για αναπαραγωγή. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση της πρόσθετης ύλης στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση του παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Εκτελεστικός κανονισμός (ΕΕ) 2015/661 της Επιτροπής, της 28ης Απριλίου 2015, σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 και Talaromyces versatilis sp. nov DSM 26702 ως πρόσθετης ύλης ζωοτροφών για κοτόπουλα προς πάχυνση, κοτόπουλα εκτρεφόμενα για ωοπαραγωγή, μικρά είδη πουλερικών προς πάχυνση και μικρά είδη πουλερικών εκτρεφόμενων για ωοπαραγωγή (κάτοχος της άδειας Adisseo France S.A.S.) (ΕΕ L 110 της 29.4.2015, σ. 1).

      (3)  EFSA Journal 2014· 13(5):4106.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώων

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a22

                  Adisseo France S.A.S.

                  ενδο-1,4-β-ξυλανάση EC 3.2.1.8
                  και
                  ενδο-1,3(4)-β-γλυκανάση EC 3.2.1.6

                     Σύνθεση πρόσθετης ύλης

                  Παρασκεύασμα ενδο-1,4-β-ξυλανάσης (EC 3.2.1.8) και ενδο-1,3(4)-β-γλυκανάσης (EC 3.2.1.6), που παράγεται από Talaromyces versatilis sp. nov. IMI CC 378536 και Talaromyces versatilis sp.nov. DSM 26702 με ελάχιστη δραστικότητα:

                              —

                              στερεά μορφή: ενδο-1,4-β-ξυλανάση 22 000 VU (1)/g και ενδο-1,3(4)-β-γλυκανάση 15 200 VU/g·

                              —

                              υγρή μορφή: δραστικότητα ενδο-1,4-β-ξυλανάσης 5 500 VU/ml και ενδο-1,3(4)-β-γλυκανάσης 3 800 VU/ml.

                     Χαρακτηρισμός της δραστικής ουσίας

                  Ενδο-1,4-β-ξυλανάση (EC 3.2.1.8) και ενδο-1,3(4)-β-γλυκανάση (EC 3.2.1.6), που παράγεται από Talaromyces versatilis sp. nov. IMI CC 378536 και Talaromyces versatilis sp.nov. DSM 26702.

                     Αναλυτική μέθοδος
                      (2)

                  Για τον ποσοτικό προσδιορισμό της δραστικότητας της ενδο-1,4-β-ξυλανάσης:

                              —

                              ιξωδομετρική μέθοδος με βάση τη μείωση του ιξώδους που οφείλεται στη δράση της ενδο-1,4-β-ξυλανάσης στο υπόστρωμα που περιέχει ξυλάνη (αραβινοξυλάνη σιταριού).

                        Για τον ποσοτικό προσδιορισμό της δραστικότητας της ενδο-1,3(4)-β-γλυκανάσης:

                              —

                              ιξωδομετρική μέθοδος με βάση τη μείωση του ιξώδους που οφείλεται στη δράση της ενδο-1,3(4)-β-γλυκανάσης στο υπόστρωμα που περιέχει γλυκάνη (β-γλυκάνη κριθαριού) σε pH = 5,5 και θερμοκρασία 30 °C.

                  Γαλοπούλες προς πάχυνση
                  Γαλοπούλες εκτρεφόμενες προς αναπαραγωγή

                  —

                  ενδο-1,4-β-ξυλανάση 1 100 VU
                  ενδο-1,3(4)-β-γλυκανάση 760 VU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα έναντι σχηματισμού συμπυκνωμάτων.

                              2.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  31 Δεκεμβρίου 2025

         (1)  1 VU (ιξωδομετρική μονάδα) είναι η ποσότητα ενζύμου που υδρολύει το υπόστρωμα (β-γλυκάνη κριθαριού και αραβινοξυλάνη σιταριού, αντίστοιχα), μειώνοντας το ιξώδες του διαλύματος, με αποτέλεσμα τη μεταβολή της σχετικής ρευστότητας κατά 1 (αδιάστατη μονάδα)/min στους 30 °C και με pH 5,5.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2016/1141 της Επιτροπής, της 13ης Ιουλίου 2016, για την έκδοση καταλόγου χωροκατακτητικών ξένων ειδών ενωσιακού ενδιαφέροντος σύμφωνα με τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου

text:
               14.7.2016

               EL

               Επίσημη Εφημερίδα της Ευρωπαϊκής Ένωσης

               L 189/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1141 ΤΗΣ ΕΠΙΤΡΟΠΉΣ
   της 13ης Ιουλίου 2016
   για την έκδοση καταλόγου χωροκατακτητικών ξένων ειδών ενωσιακού ενδιαφέροντος σύμφωνα με τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την πρόληψη και διαχείριση της εισαγωγής και εξάπλωσης χωροκατακτητικών ξένων ειδών (1), και ιδίως το άρθρο 4 παράγραφος 1,
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΕ) αριθ. 1143/2014, ο κατάλογος χωροκατακτητικών ξένων ειδών ενωσιακού ενδιαφέροντος («ενωσιακός κατάλογος») εγκρίνεται με βάση τα κριτήρια που ορίζονται στο άρθρο 4 παράγραφος 3 του εν λόγω κανονισμού και πληροί τις προϋποθέσεις που προβλέπονται στο άρθρο 4 παράγραφος 6, σύμφωνα με τις οποίες λαμβάνονται επαρκώς υπόψη το κόστος εφαρμογής, το κόστος μη ανάληψης δράσης, η οικονομική αποδοτικότητα και οι κοινωνικοοικονομικές πτυχές.

               (2)

               Η Επιτροπή κατέληξε στο συμπέρασμα, βάσει των διαθέσιμων επιστημονικών στοιχείων και των εκτιμήσεων κινδύνου που διενεργήθηκαν σύμφωνα με το άρθρο 5 παράγραφος 1 του κανονισμού (ΕΕ) αριθ. 1143/2014, ότι πληρούνται όλα τα κριτήρια που ορίζονται στο άρθρο 4 παράγραφος 3 του εν λόγω κανονισμού για τα ακόλουθα χωροκατακτητικά ξένα είδη: Baccharis halimifolia L, Cabomba caroliniana Gray, Callosciurus erythraeus Pallas, 1779, Corvus splendens Viellot, 1817, Eichhornia crassipes (Martius) Solms, Eriocheir sinensis H. Milne Edwards, 1854, Heracleum persicum Fischer, Heracleum sosnowskyi Mandenova, Herpestes javanicus É. Geoffroy Saint-Hilaire, 1818, Hydrocotyle ranunculoides L. f., Lagarosiphon major (Ridley) Moss, Lithobates (Rana) catesbeianus Shaw, 1802, Ludwigia grandiflora (Michx.) Greuter & Burdet, Ludwigia peploides (Kunth) P.H. Raven, Lysichiton americanus Hultén and St. John, Muntiacus reevesi Ogilby, 1839, Myocastor coypus Molina, 1782, Myriophyllum aquaticum (Vell.) Verdc., Nasua nasua Linnaeus, 1766, Orconectes limosus Rafinesque, 1817, Orconectes virilis Hagen, 1870, Oxyura jamaicensis Gmelin, 1789, Pacifastacus leniusculus Dana, 1852, Parthenium hysterophorus L., Perccottus glenii Dybowski, 1877, Persicaria perfoliata (L.) H. Gross (Polygonum perfoliatum L.), Procambarus clarkii Girard, 1852, Procambarus fallax (Hagen, 1870) f. virginalis, Procyon lotor Linnaeus, 1758, Pseudorasbora parva Temminck & Schlegel, 1846, Pueraria montana (Lour.) Merr. var. lobata (Willd.) (Pueraria lobata (Willd.) Ohwi), Sciurus carolinensis Gmelin, 1788, Sciurus niger Linnaeus, 1758, Tamias sibiricus Laxmann, 1769, Threskiornis aethiopicus Latham, 1790, Trachemys scripta Schoepff, 1792, Vespa velutina nigrithorax de Buysson, 1905.

               (3)

               Η Επιτροπή κατέληξε επίσης στο συμπέρασμα ότι αυτά τα χωροκατακτητικά ξένα είδη πληρούν όλες τις προϋποθέσεις που ορίζονται στο άρθρο 4 παράγραφος 6 του κανονισμού (ΕΕ) αριθ. 1143/2014. Ειδικότερα, ορισμένα από αυτά τα είδη είναι ήδη εγκατεστημένα στην επικράτεια της Ένωσης ή είναι ακόμη και ευρέως εξαπλωμένα σε ορισμένα κράτη μέλη και μπορεί να υπάρχουν περιπτώσεις που δεν είναι δυνατή η εξάλειψή τους με οικονομικά αποδοτικό τρόπο. Ωστόσο, είναι σκόπιμο να περιληφθούν στον ενωσιακό κατάλογο, επειδή υπάρχουν άλλα αποτελεσματικά ως προς το κόστος μέτρα που μπορούν να εφαρμοστούν: πρόληψη της νέας εισαγωγής ή περαιτέρω εξάπλωσης στο έδαφος της Ένωσης· προώθηση του έγκαιρου εντοπισμού και της ταχείας εξάλειψης των ειδών που δεν έχουν ακόμη εμφανιστεί ή δεν έχουν ακόμη εξαπλωθεί ευρέως· και διαχείρισή τους, ανάλογα με τις ειδικές περιστάσεις των οικείων κρατών μελών, μεταξύ άλλων με την αλιεία, το κυνήγι ή την παγίδευση, ή οποιοδήποτε άλλο είδος συλλογής για κατανάλωση ή για εξαγωγή, υπό την προϋπόθεση ότι οι δραστηριότητες αυτές διεξάγονται στο πλαίσιο εθνικών διαχειριστικών μέτρων.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής χωροκατακτητικών ξένων ειδών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος που παρατίθεται στο παράρτημα του παρόντος κανονισμού αποτελεί τον αρχικό κατάλογο χωροκατακτητικών ξένων ειδών ενωσιακού ενδιαφέροντος σύμφωνα με το άρθρο 4 παράγραφος 1 του κανονισμού (ΕΕ) αριθ. 1143/2014.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιουλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 317 της 4.11.2014, σ. 35.

      ΠΑΡΑΡΤΗΜΑ

         ΚΑΤΑΛΟΓΟΣ ΧΩΡΟΚΑΤΑΚΤΗΤΙΚΩΝ ΞΕΝΩΝ ΕΙΔΩΝ ΕΝΩΣΙΑΚΟΥ ΕΝΔΙΑΦΕΡΟΝΤΟΣ

                  Είδος

                  Κωδικοί ΣΟ για ζώντα δείγματα

                  Κωδικοί ΣΟ για τα μέρη τα οποία μπορούν να αναπαραχθούν

                  Κατηγορίες σχετικών εμπορευμάτων

                  (i)

                  (ii)

                  (iii)

                  (iv)

                     Baccharis halimifolia L.

                  ex 0602 90 49

                  ex 0602 90 45  (μοσχεύματα με ρίζα και νεαρά φυτά)
                  ex 1209 99 99  (σπόροι)

                     Cabomba caroliniana Gray

                  ex 0602 90 50

                  ex 1209 99 99  (σπόροι)

                     Callosciurus erythraeus Pallas, 1779

                  ex 0106 19 00

                  —

                     Corvus splendens Viellot, 1817

                  ex 0106 39 80

                  ex 0407 19 90  (γονιμοποιημένα αυγά για επώαση)

                     Eichhornia crassipes (Martius) Solms

                  ex 0602 90 50

                  ex 1209 30 00  (γονιμοποιημένα αυγά για επώαση)

                     Eriocheir sinensis H. Milne Edwards, 1854

                  ex 0306 24 80

                  —

                     Heracleum persicum Fischer

                  ex 0602 90 50

                  ex 1209 99 99  (σπόροι)

                  (6)

                     Heracleum sosnowskyi Mandenova

                  ex 0602 90 50

                  ex 1209 99 99  (σπόροι)

                     Herpestes javanicus É. Geoffroy Saint-Hilaire, 1818

                  ex 0106 19 00

                  —

                     Hydrocotyle ranunculoides L. f.

                  ex 0602 90 50

                  ex 1209 99 99  (σπόροι)

                     Lagarosiphon major (Ridley) Moss

                  ex 0602 90 50

                  —

                     Lithobates (Rana) catesbeianus Shaw, 1802

                  ex 0106 90 00

                  —

                     Ludwigia grandiflora (Michx.) Greuter & Burdet

                  ex 0602 90 50

                  ex 1209 99 99  (σπόροι)

                     Ludwigia peploides (Kunth) P.H. Raven

                  ex 0602 90 50

                  ex 1209 99 99  (σπόροι)

                     Lysichiton americanus Hultén and St. John

                  ex 0602 90 50

                  ex 1209 99 99  (σπόροι)

                     Muntiacus reevesi Ogilby, 1839

                  ex 0106 19 00

                  —

                     Myocastor coypus Molina, 1782

                  ex 0106 19 00

                  —

                     Myriophyllum aquaticum (Vell.) Verdc.

                  ex 0602 90 50

                  ex 1209 99 99  (σπόροι)

                     Nasua nasua Linnaeus, 1766

                  ex 0106 19 00

                  —

                     Orconectes limosus Rafinesque, 1817

                  ex 0306 29 10

                  —

                     Orconectes virilis Hagen, 1870

                  ex 0306 29 10

                  —

                     Oxyura jamaicensis Gmelin, 1789

                  ex 0106 39 80

                  ex 0407 19 90  (γονιμοποιημένα αυγά για επώαση)

                     Pacifastacus leniusculus Dana, 1852

                  ex 0306 29 10

                  —

                     Parthenium hysterophorus L.

                  ex 0602 90 50

                  ex 1209 99 99  (σπόροι)

                  (5), (7)

                     Perccottus glenii Dybowski, 1877

                  ex 0301 99 18

                  ex 0511 91 90  (γονιμοποιημένα αυγά για εκκόλαψη)

                  (1), (2), (3), (4)

                     Persicaria perfoliata (L.) H. Gross
                  (Polygonum perfoliatum L.)

                  ex 0602 90 50

                  ex 1209 99 99  (σπόροι)

                  (5), (11)

                     Procambarus clarkii Girard, 1852

                  ex 0306 29 10

                  —

                     Procambarus fallax (Hagen, 1870) f. virginalis

                  ex 0306 29 10

                  —

                     Procyon lotor Linnaeus, 1758

                  ex 0106 19 00

                  —

                     Pseudorasbora parva Temminck & Schlegel, 1846

                  ex 0301 99 18

                  ex 0511 91 90  (γονιμοποιημένα αυγά για εκκόλαψη)

                  (1), (2), (3), (4)

                     Pueraria montana (Lour.) Merr. var. lobata (Willd.)
                  (Pueraria lobata (Willd.) Ohwi)

                  ex 0602 90 50

                  ex 1209 99 99  (σπόροι)

                     Sciurus carolinensis Gmelin, 1788

                  ex 0106 19 00

                  —

                     Sciurus niger Linnaeus, 1758

                  ex 0106 19 00

                  —

                     Tamias sibiricus Laxmann, 1769

                  ex 0106 19 00

                  —

                     Threskiornis aethiopicus Latham, 1790

                  ex 0106 39 80

                  ex 0407 19 90  (γονιμοποιημένα αυγά για επώαση)

                     Trachemys scripta Schoepff, 1792

                  ex 0106 20 00

                  —

                     Vespa velutina nigrithorax de Buysson, 1905

                  ex 0106 49 00

                  —

                  (8), (9), (10)

         Σημειώσεις:

      Στήλη i): Είδος
      Η στήλη αυτή περιλαμβάνει την επιστημονική ονομασία του είδους. Τα συνώνυμα αναφέρονται σε παρένθεση.
      Στήλη ii): Κωδικοί ΣΟ για ζώντα δείγματα.
      Η στήλη αυτή περιλαμβάνει τους κωδικούς συνδυασμένης ονοματολογίας (ΣΟ) για τα ζώντα δείγματα. Τα εμπορεύματα που υπάγονται στους κωδικούς ΣΟ που εμφανίζονται στη στήλη αυτή υπόκεινται σε επίσημους ελέγχους σύμφωνα με το άρθρο 15 του κανονισμού (ΕΕ) αριθ. 1143/2014.
      Η ΣΟ, η οποία εγκρίθηκε με τον κανονισμό (ΕΟΚ) αριθ. 2658/87, βασίζεται στο διεθνές εναρμονισμένο σύστημα περιγραφής και κωδικοποίησης των εμπορευμάτων (ΕΣ) που καταρτίστηκε από το Συμβούλιο Τελωνειακής Συνεργασίας, τον σημερινό Παγκόσμιο Οργανισμό Τελωνείων (ΠΟΤ), υιοθετήθηκε από τη διεθνή σύμβαση η οποία συνήφθη στις Βρυξέλλες στις 14 Ιουνίου 1983 και εγκρίθηκε εξ ονόματος της Ευρωπαϊκής Οικονομικής Κοινότητας με την απόφαση 87/369/ΕΟΚ (1) του Συμβουλίου («η σύμβαση ΕΣ»). Η ΣΟ αναπαράγει τις κλάσεις και τις διακρίσεις του ΕΣ όσον αφορά τα πρώτα έξι ψηφία των κωδικών και μόνο το έβδομο και το όγδοο ψηφίο δημιουργούν περαιτέρω διακρίσεις οι οποίες χαρακτηρίζουν μόνο την ίδια.
      Όταν σε κάποιο τετραψήφιο, εξαψήφιο ή οκταψήφιο κωδικό ΣΟ απαιτείται μόνο ορισμένα προϊόντα να υποβληθούν σε ελέγχους και δεν υπάρχει ειδική υποδιαίρεση για τον κωδικό αυτόν στη ΣΟ, ο κωδικός φέρει τη σήμανση ex (π.χ. ex 0106 49 00, επειδή ο κωδικός ΣΟ 0106 49 00 περιλαμβάνει όλα τα άλλα έντομα και όχι μόνο τα είδη που αναφέρονται στον πίνακα).
      Στήλη iii): Κωδικοί ΣΟ για τα μέρη τα οποία μπορούν να αναπαραχθούν
      Η στήλη αυτή περιλαμβάνει, ανάλογα με την περίπτωση, τους κωδικούς συνδυασμένης ονοματολογίας (ΣΟ) όσον αφορά τα μέρη των ειδών τα οποία μπορούν να αναπαραχθούν. Βλέπε επίσης τη σημείωση για τη στήλη ii). Τα εμπορεύματα που υπάγονται στους κωδικούς ΣΟ που εμφανίζονται στη στήλη αυτή υπόκεινται σε επίσημους ελέγχους σύμφωνα με το άρθρο 15 του κανονισμού (ΕΕ) αριθ. 1143/2014.
      Στήλη iv): Κατηγορίες σχετικών εμπορευμάτων
      Η στήλη αυτή περιλαμβάνει, ανάλογα με την περίπτωση, τους κωδικούς ΣΟ των εμπορευμάτων με τα οποία συνδέονται γενικά τα χωροκατακτητικά ξένα είδη. Τα εμπορεύματα που υπάγονται στους κωδικούς ΣΟ που εμφανίζονται στη στήλη αυτή δεν υπόκεινται σε επίσημους ελέγχους σύμφωνα με το άρθρο 15 του κανονισμού (ΕΕ) αριθ. 1143/2014. Βλέπε επίσης τη σημείωση για τη στήλη ii). Ειδικότερα, οι αριθμοί που αναφέρονται στη στήλη iv) αφορούν τους ακόλουθους κωδικούς ΣΟ:

                  (1)

                  0301 11 00: Ψάρια του γλυκού νερού για διακόσμηση

                  (2)

                  0301 93 00: Κυπρίνοι (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus)

                  (3)

                  0301 99 11: Σολομός Ειρηνικού (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou και Oncorhynchus rhodurus), σολομός Ατλαντικού (Salmo salar) και σολομός Δούναβη (Hucho hucho)

                  (4)

                  0301 99 18: Άλλα ψάρια γλυκού νερού

                  (5)

                  ex 0602: Φυτά προς φύτευση με καλλιεργητικά μέσα

                  (6)

                  1211 90 86: Άλλα φυτά και μέρη φυτών (συμπεριλαμβάνονται σπόροι και καρποί) των ειδών που χρησιμοποιούνται κυρίως στην αρωματοποιία, την ιατρική ή για χρήσεις εντομοκτόνες, παρασιτοκτόνες ή παρόμοιες, νωπά ή ξερά, έστω και κομμένα, σπασμένα ή σε σκόνη

                  (7)

                  ex 2530 90 00: Έδαφος και καλλιεργητικά μέσα

                  (8)

                  4401: Καυσόξυλα σε κυλίνδρους, κούτσουρα, μικρά κλαδιά, δεμάτια ή με παρόμοιες μορφές. Ξυλεία σε πλακίδια ή μικρά τεμάχια. Πριονίδια, απορρίμματα και θραύσματα ξύλου, έστω και συσσωματωμένα σε μορφή κούτσουρων, πλίνθων, τροχίσκων ή σε παρόμοιες μορφές

                  (9)

                  4403: Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη

                  (10)

                  ex 6914 90 00: Κεραμικά δοχεία για κηπουρική

                  (11)

                  ex κεφάλαιο 10: Σπόροι σιτηρών προς σπορά

         (1)  ΕΕ L 198 της 20.7.1987, σ. 1.


title: Εκτελεστικός κανονισμός (ΕΕ) 2015/2222 της Επιτροπής, της 1ης Δεκεμβρίου 2015, για την τροποποίηση του εκτελεστικού κανονισμού (ΕΕ) αριθ. 908/2014 όσον αφορά τις δηλώσεις δαπανών, την εκκαθάριση ως προς τη συμμόρφωση και το περιεχόμενο των ετήσιων λογαριασμών

text:
               2.12.2015

               EL

               Επίσημη Εφημερίδα της Ευρωπαϊκής Ένωσης

               L 316/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2222 ΤΗΣ ΕΠΙΤΡΟΠΉΣ
   της 1ης Δεκεμβρίου 2015
   για την τροποποίηση του εκτελεστικού κανονισμού (ΕΕ) αριθ. 908/2014 όσον αφορά τις δηλώσεις δαπανών, την εκκαθάριση ως προς τη συμμόρφωση και το περιεχόμενο των ετήσιων λογαριασμών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 (1), και ιδίως τα άρθρα 36 παράγραφος 6, 53 παράγραφος 1 στοιχείο β) και 57 παράγραφος 2 στοιχείο β),
   Εκτιμώντας τα ακόλουθα:

               (1)

               Το άρθρο 23 παράγραφος 1 του εκτελεστικού κανονισμού (ΕΕ) αριθ. 908/2014 της Επιτροπής (2) ορίζει τον τρόπο με τον οποίο υπολογίζεται η ενωσιακή συνεισφορά που πρόκειται να καταβληθεί όσον αφορά τις δηλωθείσες δαπάνες. Θα πρέπει να διευκρινιστεί ότι η διάταξη αυτή ισχύει για τις πληρωμές που αφορούν τα προγράμματα αγροτικής ανάπτυξης που αναφέρονται στο άρθρο 6 του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (3), καθώς και τα προγράμματα αγροτικής ανάπτυξης που αναφέρονται στο άρθρο 15 του κανονισμού (ΕΚ) αριθ. 1698/2005 του Συμβουλίου (4).

               (2)

               Ως εκ τούτου, θα πρέπει να διευκρινιστεί περαιτέρω ότι, όσον αφορά τα προγράμματα αγροτικής ανάπτυξης που αναφέρονται στο άρθρο 6 του κανονισμού (ΕΕ) αριθ. 1305/2013, ο υπολογισμός της συνεισφοράς της Ένωσης θα πρέπει να βασίζεται στο ποσοστό συνεισφοράς για κάθε μέτρο, το οποίο προβλέπει το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), στο είδος της δράσης με συγκεκριμένο ποσοστό συνεισφοράς του ΕΓΤΑΑ και στην τεχνική βοήθεια που αναφέρεται στο σχέδιο χρηματοδότησης, και ότι, όσον αφορά τα προγράμματα αγροτικής ανάπτυξης που αναφέρονται στο άρθρο 15 του κανονισμού (ΕΚ) αριθ. 1698/2005, ο υπολογισμός θα πρέπει να βασίζεται στο ποσοστό της συνεισφοράς του ΕΓΤΑΑ για κάθε άξονα προτεραιότητας που αναφέρεται στο σχέδιο χρηματοδότησης.

               (3)

               Σύμφωνα με το άρθρο 70 παράγραφος 4γ του κανονισμού (ΕΚ) αριθ. 1698/2005, τα κράτη μέλη που τυγχάνουν χρηματοδοτικής συνδρομής δύνανται να παρεκκλίνουν από τα μέγιστα ποσοστά συγχρηματοδότησης από το ΕΓΤΑΑ, τα οποία προβλέπονται στις παραγράφους 3, 4 και 5 του εν λόγω άρθρου. Ως εκ τούτου, είναι αναγκαία η αναφορά στο άρθρο 23 παράγραφος 1 του εκτελεστικού κανονισμού (ΕΕ) αριθ. 908/2014 του τρόπου υπολογισμού της συνεισφοράς της Ένωσης όσον αφορά τα προγράμματα αγροτικής ανάπτυξης που τροποποιούνται σύμφωνα με το άρθρο 70 παράγραφος 4γ του κανονισμού (ΕΚ) αριθ. 1698/2005.

               (4)

               Επιπλέον, είναι σκόπιμο να διευκρινιστεί στο άρθρο 23 παράγραφος 2 του εκτελεστικού κανονισμού (ΕΕ) αριθ. 908/2014 ότι, όσον αφορά τα προγράμματα αγροτικής ανάπτυξης που αναφέρονται στο άρθρο 15 του κανονισμού (ΕΚ) αριθ. 1698/2005, οι ενδιάμεσες πληρωμές περιορίζονται στο συνολικό ποσό της συνεισφοράς του ΕΓΤΑΑ σε καθέναν από τους άξονες προτεραιότητας.

               (5)

               Το άρθρο 34 παράγραφος 9 του εκτελεστικού κανονισμού (ΕΕ) αριθ. 908/2014 ορίζει ότι, εφόσον κρίνεται δικαιολογημένο, η Επιτροπή δύναται να παρατείνει τις προθεσμίες που προβλέπονται στις παραγράφους 3 και 4 του εν λόγω άρθρου. Μολονότι το άρθρο 34 παράγραφος 5 παραπέμπει στις παραγράφους 3 και 4 του εν λόγω άρθρου, είναι επίσης σκόπιμο να περιληφθεί στην παράγραφο 5 η παραπομπή στο άρθρο 34 παράγραφος 9, ώστε να καταστεί σαφές ότι η παράγραφος 9 εφαρμόζεται σε όλες τις σχετικές χρονικές περιόδους που αναφέρονται στις παραγράφους 3, 4 και 5 του άρθρου 34.

               (6)

               Το άρθρο 34 και το άρθρο 40 του εκτελεστικού κανονισμού (ΕΕ) αριθ. 908/2014 καθορίζουν χρονικές περιόδους κατά τη διάρκεια της διαδικασίας εκκαθάρισης ως προς τη συμμόρφωση και της διαδικασίας συμβιβασμού, αντιστοίχως. Από την πείρα που αποκτήθηκε όσον αφορά την εφαρμογή των εν λόγω χρονικών περιόδων συνάγεται ότι είναι σκόπιμο να μη λαμβάνεται υπόψη ο μήνας Αύγουστος κατά τον υπολογισμό των χρονικών περιόδων, δεδομένου ότι ο μήνας αυτός εντάσσεται στην περίοδο των θερινών διακοπών.

               (7)

               Το υπόδειγμα του πίνακα που περιλαμβάνεται στο παράρτημα II του εκτελεστικού κανονισμού (ΕΕ) αριθ. 908/2014 θα πρέπει να τροποποιηθεί, ώστε να διορθωθούν ορισμένες ανακρίβειες. Ειδικότερα, σε ό,τι αφορά τα νέα κρούσματα παρατυπιών, η απαίτηση αναφοράς του κατά πόσον η συγκεκριμένη υπόθεση περιλαμβάνεται στο βιβλίο οφειλετών κρίνεται ως μη πλέον αναγκαία, δεδομένου ότι όλες οι νέες περιπτώσεις θα πρέπει να έχουν ήδη αναγραφεί στο βιβλίο οφειλετών, σύμφωνα με το άρθρο 54 παράγραφος 1 του κανονισμού (ΕΕ) αριθ. 1306/2013.

               (8)

               Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 908/2014.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 908/2014 τροποποιείται ως εξής:

               1)

               Στο άρθρο 23, οι παράγραφοι 1 και 2 αντικαθίστανται από το ακόλουθο κείμενο:
               «1.   Η καταβλητέα ενωσιακή συνεισφορά όσον αφορά την επιλέξιμη δημόσια δαπάνη υπολογίζεται ως εξής:

                           α)

                           σε ό,τι αφορά τα προγράμματα αγροτικής ανάπτυξης τα οποία αναφέρονται στο άρθρο 15 του κανονισμού (ΕΚ) αριθ. 1698/2005: για κάθε περίοδο αναφοράς που αναφέρεται στο άρθρο 22 παράγραφος 2 του εν λόγω κανονισμού, βάσει του ποσοστού της συνεισφοράς του ΕΓΤΑΑ για κάθε προτεραιότητα που αναφέρεται στο χρηματοδοτικό σχέδιο που ισχύει την πρώτη ημέρα της εν λόγω περιόδου·

                           β)

                           εις ό,τι αφορά τα προγράμματα αγροτικής ανάπτυξης τα οποία αναφέρονται στο άρθρο 6 του κανονισμού (ΕΕ) αριθ. 1305/2013: για κάθε περίοδο αναφοράς που αναφέρεται στο άρθρο 22 παράγραφος 2 του παρόντος κανονισμού, βάσει του ποσοστού της συνεισφοράς του ΕΓΤΑΑ για κάθε μέτρο, τύπο δράσης με συγκεκριμένο ποσοστό συνεισφοράς του ΕΓΤΑΑ και τεχνική συνδρομή που αναφέρεται στο χρηματοδοτικό σχέδιο που ισχύει την πρώτη ημέρα της εν λόγω περιόδου.

                     Στον υπολογισμό λαμβάνονται υπόψη οι διορθώσεις της συνεισφοράς της Ένωσης που περιλαμβάνονται στη δήλωση δαπανών για τη συγκεκριμένη περίοδο.
               Κατά παρέκκλιση από το πρώτο εδάφιο, για τα προγράμματα αγροτικής ανάπτυξης που τροποποιούνται σύμφωνα με το άρθρο 70 παράγραφος 4γ του κανονισμού (ΕΚ) αριθ. 1698/2005, η συνεισφορά της Ένωσης υπολογίζεται με βάση το ποσοστό της συνεισφοράς του ΕΓΤΑΑ για κάθε προτεραιότητα που αναφέρεται στο χρηματοδοτικό σχέδιο που ισχύει την τελευταία ημέρα της περιόδου αναφοράς.
               2.   Υπό την επιφύλαξη του ανωτάτου ορίου που προβλέπεται στο άρθρο 34 παράγραφος 2 του κανονισμού (ΕΕ) αριθ. 1306/2013, στις περιπτώσεις κατά τις οποίες το συνολικό ύψος της συνεισφοράς της Ένωσης στο πλαίσιο του προγράμματος αγροτικής ανάπτυξης υπερβαίνει το σύνολο που έχει προγραμματιστεί για κάποιο μέτρο, όσον αφορά τα προγράμματα αγροτικής ανάπτυξης που αναφέρονται στο άρθρο 6 του κανονισμού (ΕΕ) αριθ. 1305/2013, ή προτεραιότητα, όσον αφορά τα προγράμματα αγροτικής ανάπτυξης που αναφέρονται στο άρθρο 15 του κανονισμού (ΕΚ) αριθ. 1698/2005, το καταβλητέο ποσό μειώνεται κατά το ποσό που έχει προγραμματισθεί για το συγκεκριμένο μέτρο ή τη συγκεκριμένη προτεραιότητα. Κάθε συνεισφορά της Ένωσης που εξαιρείται για τον λόγο αυτό, είναι δυνατό να καταβληθεί αργότερα, με την προϋπόθεση ότι το κράτος μέλος θα έχει υποβάλει τροποποιημένο χρηματοδοτικό σχέδιο και ότι η Επιτροπή θα το έχει εγκρίνει.».

               2)

               Το άρθρο 34 τροποποιείται ως εξής:

                           α)

                           η παράγραφος 9 αντικαθίσταται από το ακόλουθο κείμενο:
                           «9.   Σε δεόντως αιτιολογημένες περιπτώσεις οι οποίες πρέπει να κοινοποιούνται στο οικείο κράτος μέλος, η Επιτροπή δύναται να παρατείνει τις προθεσμίες που ορίζονται στις παραγράφους 3 και 4.»·

                           β)

                           προστίθεται η ακόλουθη παράγραφος 11:
                           «11.   Όταν οι προθεσμίες που αναφέρονται στις παραγράφους 2, 3, 4 και 5 περιλαμβάνουν, πλήρως ή εν μέρει, τον μήνα Αύγουστο, οι προθεσμίες αυτές αναστέλλονται κατά τη διάρκεια του εν λόγω μήνα.».

               3)

               Στο άρθρο 40, προστίθεται η ακόλουθη παράγραφος:
               «5.   Όταν οι προθεσμίες που αναφέρονται στις παραγράφους 1, 3, και 4 περιλαμβάνουν, πλήρως ή εν μέρει, τον μήνα Αύγουστο, οι προθεσμίες αυτές αναστέλλονται κατά τη διάρκεια του εν λόγω μήνα.».

               4)

               Το παράρτημα II αντικαθίσταται από το κείμενο του παραρτήματος του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Δεκεμβρίου 2015.

            Για την Επιτροπή

            Ο Πρόεδρος

         Jean-Caude JUNCKER

      (1)  ΕΕ L 347 της 20.12.2013, σ. 549.

      (2)  Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).

      (3)  Κανονισμός (EE) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).

      (4)  Κανονισμός (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), (ΕΕ L 277 της 21.10.2005, σ. 1). κανονισμός που καταργήθηκε με τον κανονισμό (ΕΕ) αριθ. 1305/2013 από 1ης Ιανουαρίου 2014.

      ΠΑΡΑΡΤΗΜΑ

            «ΠΑΡΑΡΤΗΜΑ II

               Yπόδειγμα πίνακα που αναφέρεται στο άρθρο 29 στοιχείο στ)

            Οι πληροφορίες που αναφέρονται στο άρθρο 29 στοιχείο στ) παρέχονται ανά οργανισμό πληρωμών με τη βοήθεια του κατωτέρω πίνακα:

                        Νέες περιπτώσεις (1)

                        Παλαιές περιπτώσεις (2)

                        x

                        x

                        Οργανισμός πληρωμών

                        A

                        x

                        x

                        Ταμείο

                        Β

                        x

                        x

                        Περίπτωση (παλαιά/νέα)

                        ΑΑ

                        x

                        Οικονομικό έτος δήλωσης της αρχικής δαπάνης

                        V1 (3)

                        x

                        Κωδικοί της αρχικής δαπάνης στον προϋπολογισμό

                        V2 (4)

                        x

                        x

                        Οικονομικό έτος ν

                        C

                        x

                        x

                        Νομισματική μονάδα

                        D

                        x

                        x

                        Αριθμός αναγνώρισης

                        Ε

                        x

                        x

                        Κωδικός αναγνώρισης OLAF, κατά περίπτωση (5)

                        F

                        x

                        Περιλαμβάνεται η περίπτωση στο βιβλίο οφειλετών;

                        G

                        x

                        x

                        Αναγνώριση δικαιούχου

                        Η

                        x

                        x

                        Περατωθέν πρόγραμμα (μόνο για το ΕΓΤΑΑ)

                        I

                        x

                        Ημερομηνία έγκρισης έκθεσης ελέγχου ή ανάλογου εγγράφου που αναφέρεται στο άρθρο 54 παράγραφος 1 του κανονισμού (ΕΕ) αριθ. 1306/2013

                        W

                        x

                        Οικονομικό έτος πρώτης διαπίστωσης της παρατυπίας

                        J

                        x

                        Ημερομηνία υποβολής της αίτησης ανάκτησης

                        X

                        x

                        x

                        Υπόκειται σε δικαστική διαδικασία

                        K

                        x

                        Αρχικό ποσό προς ανάκτηση

                        L

                        x

                        Αρχικό ποσό προς ανάκτηση (κεφάλαιο)

                        L1

                        x

                        Αρχικό ποσό προς ανάκτηση (τόκοι)

                        L2

                        x

                        Ποσό κεφαλαίου η ανάκτηση του οποίου ήταν σε εξέλιξη στο τέλος του οικονομικού έτους ν-1

                        Y1

                        x

                        Τόκοι, η ανάκτηση των οποίων ήταν σε εξέλιξη στο τέλος του οικονομικού έτους ν-1

                        Y2

                        x

                        Συνολικό διορθωμένο ποσό (πλήρης περίοδος ανάκτησης)

                        M

                        x

                        Συνολικό ανακτηθέν ποσό (πλήρης περίοδος ανάκτησης)

                        N

                        x

                        Ποσό που δηλώθηκε ως μη εισπράξιμο

                        O

                        x

                        Ποσό (κεφάλαιο) που δηλώθηκε ως μη ανακτήσιμο

                        O1

                        x

                        Ποσό (τόκοι) που δηλώθηκε ως μη ανακτήσιμο

                        O2

                        x

                        x

                        Οικονομικό έτος διαπίστωσης της αδυναμίας ανάκτησης

                        P

                        x

                        x

                        Λόγοι αδυναμίας ανάκτησης

                        Q

                        x

                        Διορθωμένο ποσό (κατά το οικονομικό έτος ν)

                        R

                        x

                        Διορθωμένο ποσό (κεφάλαιο) (κατά το οικονομικό έτος ν)

                        R1

                        x

                        Διορθωμένο ποσό (τόκοι) (κατά το οικονομικό έτος ν)

                        R2

                        x

                        Τόκοι (κατά το οικονομικό έτος ν)

                        Z

                        x

                        Ανακτηθέντα ποσά (κατά το οικονομικό έτος ν)

                        S

                        x

                        Ανακτηθέν ποσό (κεφάλαιο) (κατά το οικονομικό έτος ν)

                        S1

                        x

                        Ανακτηθέν ποσό (τόκοι) (κατά το οικονομικό έτος ν)

                        S2

                        x

                        x

                        Ποσό του οποίου η ανάκτηση είναι σε εξέλιξη

                        T

                        x

                        Ποσό (κεφάλαιο) του οποίου η ανάκτηση είναι σε εξέλιξη

                        T1

                        x

                        Τόκοι των οποίων η ανάκτηση είναι σε εξέλιξη

                        T2

                        x

                        Ποσό που υπόκειται στον κανόνα 50/50 όπως προβλέπεται στο άρθρο 54 παράγραφος 2 του κανονισμού (ΕΕ) αριθ. 1306/2013 κατά τη λήξη του οικονομικού έτους ν

                        BB

                        x

                        x

                        Ποσό προς πίστωση στον προϋπολογισμό της ΕΕ

                        U

         (1)  Αυτό αφορά τον/τους αριθμό /-ούς αναφοράς της OLAF (αριθμοί κοινοποίησης ΣΔΠ)

         (2)  Αυτό αφορά τις περιπτώσεις που κοινοποιούνται με τη χρήση του υποδείγματος που παρατίθεται στο παρόν παράρτημα έως το οικονομικό έτος 2014 (συμπεριλαμβανομένου).

         (3)  Αυτό αφορά τις περιπτώσεις που κοινοποιούνται με τη χρήση του υποδείγματος που παρατίθεται στο παρόν παράρτημα, αρχής γενομένης από το οικονομικό έτος 2015.

         (4)  Πληροφορίες οι οποίες πρέπει να αρχίσουν να παρέχονται αρχής γενομένης από το οικονομικό έτος 2016.

         (5)  Πληροφορίες οι οποίες πρέπει να αρχίσουν να παρέχονται αρχής γενομένης από το οικονομικό έτος 2016.
      Η ένδειξη “x” υποδηλώνει ότι η συγκεκριμένη στήλη ισχύει.».


title: Εκτελεστικός κανονισμός (ΕΕ) αριθ. 427/2013 της Επιτροπής, της 8ης Μαΐου 2013 , για την έγκριση σεληνομεθειονίνης που παρασκευάζεται από Saccharomyces cerevisiae NCYC R646 ως πρόσθετης ύλης ζωοτροφών για όλα τα ζωικά είδη και την τροποποίηση των κανονισμών (ΕΚ) αριθ. 1750/2006, (ΕΚ) αριθ. 634/2007 και (ΕΚ) αριθ. 900/2009, όσον αφορά τη μέγιστη συμπλήρωση με ζύμη με προσθήκη σεληνίου  Κείμενο που παρουσιάζει ενδιαφέρον για τον ΕΟΧ

text:
               9.5.2013

               EL

               Επίσημη Εφημερίδα της Ευρωπαϊκής Ένωσης

               L 127/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 427/2013 ΤΗΣ ΕΠΙΤΡΟΠΉΣ
   της 8ης Μαΐου 2013
   για την έγκριση σεληνομεθειονίνης που παρασκευάζεται από Saccharomyces cerevisiae NCYC R646 ως πρόσθετης ύλης ζωοτροφών για όλα τα ζωικά είδη και την τροποποίηση των κανονισμών (ΕΚ) αριθ. 1750/2006, (ΕΚ) αριθ. 634/2007 και (ΕΚ) αριθ. 900/2009, όσον αφορά τη μέγιστη συμπλήρωση με ζύμη με προσθήκη σεληνίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση αυτής της άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας στη σεληνομεθειονίνη που παρασκευάζεται από Saccharomyces cerevisiae NCYC R646. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας για τη σεληνομεθειονίνη, μια οργανική ένωση του σεληνίου, που παράγεται από Saccharomyces cerevisiae NCYC R646, ως πρόσθετης ύλης ζωοτροφών για όλα τα ζωικά είδη, που πρέπει να ταξινομηθεί στην κατηγορία πρόσθετων υλών «διατροφικές πρόσθετες ύλες».

               (4)

               Η γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 15 Ιουνίου 2012 (2) κατέληγε στο συμπέρασμα ότι η σεληνομεθειονίνη που παράγεται από Saccharomyces cerevisiae NCYC R646, υπό τους προτεινόμενους όρους χρήσης, δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι μπορεί να θεωρηθεί πραγματική πηγή σεληνίου για όλα τα ζωικά είδη. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση της σεληνομεθειονίνης που παράγεται από Saccharomyces cerevisiae NCYC R646 διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Η Αρχή υπενθύμισε, στη γνώμη της που αναφέρεται ανωτέρω, τη σύσταση που είχε διατυπώσει στη γνώμη που εξέδωσε στις 15 Μαρτίου 2011 (3) όσον αφορά τον περιορισμό της μέγιστης συμπλήρωσης με ζύμη με προσθήκη σεληνίου, μιας οργανικής ένωσης του σεληνίου, σε 0,2 mg Se/kg πλήρους ζωοτροφής για λόγους ασφάλειας των καταναλωτών. Οι ζύμες με προσθήκη σεληνίου έχουν ήδη εγκριθεί με τους κανονισμούς της Επιτροπής (ΕΚ) αριθ. 1750/2006 (4) (ΕΚ) αριθ. 634/2007 (5) και (ΕΚ) αριθ. 900/2009 (6). Συνεπώς, οι εν λόγω άδειες θα πρέπει να τροποποιηθούν σύμφωνα με το παράρτημα του παρόντος κανονισμού. Στην περίπτωση επιπλέον προσθήκης ανόργανων ενώσεων του σεληνίου στις ζωοτροφές, η συμπλήρωση με οργανικό σελήνιο δεν θα πρέπει να υπερβαίνει τα 0,2 mg ανά kg πλήρους ζωοτροφής.

               (7)

               Επειδή η περαιτέρω χρήση των ζυμών με προσθήκη σεληνίου ως πρόσθετης ύλης ζωοτροφών σε ποσοστά ενσωμάτωσης μεγαλύτερα από 0,20 mg Se/kg πλήρους ζωοτροφής μπορεί να προκαλέσει κίνδυνο για την υγεία του ανθρώπου, οι πρώτες ύλες ζωοτροφών και οι σύνθετες ζωοτροφές με υψηλότερα επίπεδα ζυμών με προσθήκη σεληνίου θα πρέπει σταδιακά να καταργηθούν. Για πρακτικούς λόγους, ωστόσο, θα πρέπει να επιτραπεί περιορισμένη μεταβατική περίοδος προκειμένου τα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που παρατίθεται στο παράρτημα και ανήκει στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «ενώσεις ιχνοστοιχείων» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Στη στήλη 9 του παραρτήματος του κανονισμού (ΕΚ) αριθ. 1750/2006, το κείμενο στη σειρά «3b8.10» αντικαθίσταται από το ακόλουθο κείμενο:

               «1.

               Η πρόσθετη ύλη ενσωματώνεται σε ζωοτροφές υπό μορφή προμείγματος.

               2.

               Για την ασφάλεια των χρηστών: πρέπει να χρησιμοποιούνται μέσα προστασίας της αναπνοής, γυαλιά και γάντια ασφαλείας κατά τον χειρισμό.

               3.

               Μέγιστη συμπλήρωση με οργανικό σελήνιο: 0,20 mg Se/kg πλήρους ζωοτροφής με περιεκτικότητα σε υγρασία 12 %.».

         Άρθρο 3
   Στη στήλη 9 του παραρτήματος του κανονισμού (ΕΚ) αριθ. 634/2007, το κείμενο στη σειρά «3b8.11» αντικαθίσταται από το ακόλουθο κείμενο:

               «1.

               Η πρόσθετη ύλη ενσωματώνεται σε ζωοτροφές υπό μορφή προμείγματος.

               2.

               Για την ασφάλεια των χρηστών: πρέπει να χρησιμοποιούνται μέσα προστασίας της αναπνοής, γυαλιά και γάντια ασφαλείας κατά τον χειρισμό.

               3.

               Μέγιστη συμπλήρωση με οργανικό σελήνιο: 0,20 mg Se/kg πλήρους ζωοτροφής με περιεκτικότητα σε υγρασία 12 %.».

         Άρθρο 4
   Στη στήλη 9 του παραρτήματος του κανονισμού (ΕΚ) αριθ. 900/2009, το κείμενο στη σειρά «3b8.12» αντικαθίσταται από το ακόλουθο κείμενο:

               «1.

               Η πρόσθετη ύλη ενσωματώνεται σε ζωοτροφές υπό μορφή προμείγματος.

               2.

               Για την ασφάλεια των χρηστών: πρέπει να χρησιμοποιούνται μέσα προστασίας της αναπνοής, γυαλιά και γάντια ασφαλείας κατά τον χειρισμό.

               3.

               Μέγιστη συμπλήρωση με οργανικό σελήνιο: 0,20 mg Se/kg πλήρους ζωοτροφής με περιεκτικότητα σε υγρασία 12 %.».

         Άρθρο 5
   Η παρασκευή ζωοτροφών που περιέχουν ζύμη με προσθήκη σεληνίου σύμφωνα με τις ισχύουσες μέγιστες περιεκτικότητες στους κανονισμούς (ΕΚ) αριθ. 1750/2006, (ΕΚ) αριθ. 634/2007 και (ΕΚ) αριθ. 900/2009, πρέπει να συμμορφωθεί με τις νέες μέγιστες περιεκτικότητες το συντομότερο δυνατόν, και το αργότερο έως τις 28 Ιουλίου 2013. Οι ζωοτροφές που περιέχουν ζύμη με προσθήκη σεληνίου σύμφωνα με τις ισχύουσες μέγιστες περιεκτικότητες στους κανονισμούς (ΕΚ) αριθ. 1750/2006, (ΕΚ) αριθ. 634/2007 και (ΕΚ) αριθ. 900/2009, μπορούν να χρησιμοποιούνται έως ότου εξαντληθούν τα αποθέματα.
   Άρθρο 6
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Δελτίο ΕFSA 2012· 10(7):2778.

      (3)  Δελτίο ΕFSA 2011· 9(4):2110.

      (4)  ΕΕ L 330 της 28.11.2006, σ. 9.

      (5)  ΕΕ L 146 της 8.6.2007, σ. 14.

      (6)  ΕΕ L 256 της 29.9.2009, σ. 12.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Μέγιστη περιεκτικότητα στοιχείου (Se) σε mg/kg πλήρους ζωοτροφής με περιεκτικότητα σε υγρασία 12 %

                     Κατηγορία διατροφικών πρόσθετων υλών. Λειτουργική ομάδα: ενώσεις ιχνοστοιχείων

                  3b813

                  —

                  Σεληνομεθειονίνη που παρασκευάζεται από Saccharomyces cerevisiae NCYC R646
                  (Ζύμη με προσθήκη σεληνίου, ανενεργός)

                                 Χαρακτηρισμός της πρόσθετης ύλης

                              Παρασκεύασμα οργανικού σεληνίου:

                                          Περιεκτικότητα του σεληνίου: 1 000 έως 2 650 mg Se/kg

                                          Οργανικό σελήνιο > 98 % του συνολικού σεληνίου

                                          Σεληνομεθειονίνη > 70 % του συνολικού σεληνίου

                                 Χαρακτηρισμός της δραστικής ουσίας

                              Σεληνομεθειονίνη που παράγεται από Saccharomyces cerevisiae NCYC R646

                                 Αναλυτική μέθοδος
                                  (1)

                                          Για τον προσδιορισμό της σεληνομεθειονίνης στην πρόσθετη ύλη ζωοτροφών:
                                          Υγρή χρωματογραφία υψηλής απόδοσης και φασματομετρία μάζας επαγωγικώς συζευγμένου πλάσματος (HPLC-ICPMS) ύστερα από τριπλή πρωτεολυτική χώνευση.

                                          Για τον προσδιορισμό του συνολικού σεληνίου στην πρόσθετη ύλη ζωοτροφών:
                                          Φασματομετρία μάζας επαγωγικώς συζευγμένου πλάσματος (ICPMS) ύστερα από χώνευση μικροκυμάτων με HNO3/H2O2.

                                          Για τον προσδιορισμό του συνολικού σεληνίου στα προμείγματα και τις ζωοτροφές:
                                          Φασματομετρία ατομικής απορρόφησης σχηματισμού υδριδίων (HGAAS) ύστερα από χώνευση μικροκυμάτων με HNO3/H2O2 (EN 16159: 2012)

                  Όλα τα είδη

                  —

                  0,50 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για την ασφάλεια των χρηστών: μέσα προστασίας της αναπνοής, γυαλιά και γάντια ασφαλείας κατά το χειρισμό.

                              3.

                              Μέγιστη συμπλήρωση με οργανικό σελήνιο:
                              0,20 mg Se/kg πλήρους ζωοτροφής με περιεκτικότητα σε υγρασία 12 %.

                  29 Μαΐου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Εκτελεστικός κανονισμός (ΕΕ) αριθ. 115/2014 της Επιτροπής, της 4ης Φεβρουαρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               7.2.2014

               EL

               Επίσημη Εφημερίδα της Ευρωπαϊκής Ένωσης

               L 38/24

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 115/2014 ΤΗΣ ΕΠΙΤΡΟΠΉΣ

   της 4ης Φεβρουαρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες που εκδίδονται στο πλαίσιο των εν λόγω εμπορευμάτων από τον παρόντα κανονισμό και οι οποίες δεν είναι σύμφωνες με τον παρόντα κανονισμό, να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2014.

            Για την Επιτροπή, εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Ηλεκτρική συσκευή ελέγχου τάσης έως και 1 000 V με ενσωματωμένη οθόνη απεικόνισης τεχνολογίας υγρών κρυστάλλων (LCD) που λειτουργεί με την αφή. Η οθόνη απεικόνισης έχει διαγώνιο 30,5 cm (12 ίντσες) και ανάλυση 800 × 600 εικονοστοιχεία και το περίβλημά της έχει διαστάσεις 30 × 23 × 6 cm περίπου.
                  Η συσκευή περιλαμβάνει αυτόματη μηχανή επεξεργασίας πληροφοριών (ADP) και λειτουργικό σύστημα.
                  Η συσκευή φέρει τις ακόλουθες διεπαφές:

                              —

                              υποδοχή για κάρτα μνήμης τύπου «compact flash»,

                              —

                              δύο θύρες USB,

                              —

                              δύο θύρες RJ-45,

                              —

                              μία θύρα RS-232,

                              —

                              μία θύρα RS-485,

                              —

                              μια υποδοχή για επέκταση μνήμης,

                              —

                              δίαυλο επέκτασης για κάρτες επέκτασης για τον έλεγχο, π.χ., ιδιοταγών μονάδων εισόδου/εξόδου (I/O).

                        Η συσκευή είναι επίσης εφοδιασμένη με μερικούς ενσωματωμένους οδηγούς για σύνδεση με διάφορους τύπους συσκευών αυτοματισμού και είναι ικανή να εκτελεί και να εμφανίζει προγράμματα επιτραπέζιου λογισμικού, όπως εφαρμογές επεξεργασίας κειμένου και εφαρμογές λογιστικών φύλλων.
                  Η συσκευή προορίζεται προς χρήση για ηλεκτρικό χειρισμό μηχανημάτων σε εφαρμογές βιομηχανικών διεργασιών που χρησιμοποιούν προγραμματιζόμενους ελεγκτές αυτοματισμού ή προγραμματιζόμενους λογικούς ελεγκτές.

                  8537 10 10

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, και από το κείμενο των κωδικών ΣΟ 8537, 8537 10 και 8537 10 10.
                  Λόγω των αντικειμενικών χαρακτηριστικών της, συγκεκριμένα της παρουσίας ενσωματωμένων οδηγών για διαφορετικούς τύπους συσκευών αυτοματισμού, καθώς και διαύλου επέκτασης για έλεγχο μονάδων εισόδου/εξόδου, η συσκευή προορίζεται προς χρήση για ηλεκτρικό χειρισμό μηχανημάτων σε βιομηχανικές διεργασίες. Κατά συνέπεια, αποκλείεται κατάταξη στον κωδικό 8471 ως αυτόματη μηχανή επεξεργασίας πληροφοριών.
                  Δεδομένου ότι η συσκευή περιέχει μηχανή ADP πρέπει να καταταχθεί στον κωδικό ΣΟ 8537 10 10 ως ερμάριο για αριθμητικούς χειρισμούς που ενσωματώνουν αυτόματη μηχανή επεξεργασίας πληροφοριών για τάση που δεν υπερβαίνει τα 1 000 V.


title: Εκτελεστικός κανονισμός (ΕΕ) αριθ. 808/2011 της Επιτροπής, της 10ης Αυγούστου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               11.8.2011

               EL

               Επίσημη Εφημερίδα της Ευρωπαϊκής Ένωσης

               L 206/48

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 808/2011 ΤΗΣ ΕΠΙΤΡΟΠΉΣ
   της 10ης Αυγούστου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 11 Αυγούστου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Αυγούστου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0707 00 05

                  TR

                  105,8

                  ZZ

                  105,8

                  0709 90 70

                  TR

                  128,9

                  ZZ

                  128,9

                  0805 50 10

                  AR

                  73,7

                  TR

                  63,0

                  UY

                  98,8

                  ZA

                  72,4

                  ZZ

                  77,0

                  0806 10 10

                  EG

                  150,8

                  MA

                  187,2

                  TR

                  166,4

                  ZZ

                  168,1

                  0808 10 80

                  AR

                  114,4

                  BR

                  63,1

                  CL

                  86,0

                  CN

                  56,0

                  NZ

                  102,2

                  US

                  121,3

                  ZA

                  88,7

                  ZZ

                  90,2

                  0808 20 50

                  AR

                  95,9

                  CL

                  75,1

                  CN

                  49,3

                  NZ

                  108,0

                  ZA

                  96,2

                  ZZ

                  84,9

                  0809 30

                  TR

                  126,5

                  ZZ

                  126,5

                  0809 40 05

                  BA

                  50,1

                  XS

                  57,7

                  ZZ

                  53,9

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 121/2013 της Επιτροπής, της 11ης Φεβρουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.2.2013

               EL

               Επίσημη Εφημερίδα της Ευρωπαϊκής Ένωσης

               L 41/9

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 121/2013 ΤΗΣ ΕΠΙΤΡΟΠΉΣ

   της 11ης Φεβρουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Φεβρουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  110,0

                  MA

                  51,2

                  TN

                  73,8

                  TR

                  105,6

                  ZZ

                  85,2

                  0707 00 05

                  EG

                  200,0

                  TR

                  150,6

                  ZZ

                  175,3

                  0709 91 00

                  EG

                  238,2

                  ZZ

                  238,2

                  0709 93 10

                  MA

                  44,7

                  TR

                  117,0

                  ZZ

                  80,9

                  0805 10 20

                  EG

                  52,1

                  MA

                  57,0

                  TN

                  50,9

                  TR

                  63,1

                  ZZ

                  55,8

                  0805 20 10

                  MA

                  95,5

                  ZZ

                  95,5

                  0805 20 30, 0805 20 50, 0805 20 70, 0805 20 90

                  IL

                  132,1

                  KR

                  134,3

                  MA

                  125,2

                  TR

                  72,8

                  ZZ

                  116,1

                  0805 50 10

                  EG

                  83,9

                  MA

                  60,5

                  TR

                  69,0

                  ZZ

                  71,1

                  0808 10 80

                  CN

                  99,8

                  MK

                  29,8

                  US

                  203,4

                  ZZ

                  111,0

                  0808 30 90

                  CL

                  223,4

                  CN

                  72,1

                  TR

                  170,6

                  US

                  140,7

                  ZA

                  110,7

                  ZZ

                  143,5

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) αριθ. 287/2014 της Επιτροπής, της 20ής Μαρτίου 2014 , σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών

text:
               21.3.2014

               EL

               Επίσημη Εφημερίδα της Ευρωπαϊκής Ένωσης

               L 85/6

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 287/2014 ΤΗΣ ΕΠΙΤΡΟΠΉΣ

   της 20ής Μαρτίου 2014
   σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (2) καθόρισε τις λεπτομέρειες εφαρμογής του καθεστώτος πρόσθετων εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και αυγών, καθώς και της αυγοαλβουμίνης.

               (2)

               Από τον τακτικό έλεγχο των δεδομένων, στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 1484/95 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαρτίου 2014.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 145 της 29.6.1995, σ. 47.

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3 παράγραφος 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        121,7

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        128,1

                        0

                        AR

                        149,3

                        0

                        BR

                        0207 14 10

                        Τεμάχια χωρίς κόκαλα από κατεψυγμένους πετεινούς ή κότες

                        292,2

                        2

                        AR

                        243,7

                        17

                        BR

                        317,3

                        0

                        CL

                        261,0

                        12

                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        283,6

                        4

                        BR

                        315,3

                        0

                        CL

                        0408 91 80

                        Αυγά χωρίς το τσόφλι αποξεραμένα

                        422,2

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        261,6

                        8

                        BR

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) 2015/1150 της Επιτροπής, της 1ης Ιουλίου 2015, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Neretvanska mandarina (ΠΟΠ)]

text:
               15.7.2015

               EL

               Επίσημη Εφημερίδα της Ευρωπαϊκής Ένωσης

               L 187/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1150 ΤΗΣ ΕΠΙΤΡΟΠΉΣ
   της 1ης Ιουλίου 2015
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Neretvanska mandarina (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση για την καταχώριση της ονομασίας «Neretvanska mandarina» που υπέβαλε η Δημοκρατία της Κροατίας, δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή βάσει του άρθρου 51 του κανονισμού (ΕΕ) αριθ. 1151/2012, η ονομασία «Neretvanska mandarina» πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Neretvanska mandarina» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.6. Φρούτα, λαχανικά και δημητριακά, νωπά ή μεταποιημένα, του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Ιουλίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 59 της 19.2.2015, σ. 7.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).